ЈАВНИ ПОЗИВ

ЗА УЧЕШЋЕ У ЈАВНОЈ РАСПРАВИ О ПРЕДЛОГУ АКЦИОНОГ ПЛАНА ЗА СПРОВОЂЕЊЕ СТРАТЕГИЈЕ ДРЖАВНОГ ВЛАСНИШТВА И УПРАВЉАЊА ПРИВРЕДНИМ СУБЈЕКТИМА КОЈИ СУ У ВЛАСНИШТВУ РЕПУБЛИКЕ СРБИЈЕ ЗА ПЕРИОД OД 2021. ДО 2027. ГОДИНЕ, У ПЕРИОДУ 2024 - 2025. ГОДИНЕ

Министарство привреде обавештава јавност да ће се у периоду од 18. јануара до 19. фебруара 2024. године спроводити јавна расправа о Предлогу акционог плана за спровођење Стратегије државног власништва и управљања привредним субјектима који су у власништву Републике Србије за период oд 2021. до 2027. године, у периоду 2024 - 2025. године (у даљем тексту: Предлог акционог плана).

Министарство привреде позива државне органе, стручну јавност, као и друге заинтересоване стране, да се у оквиру јавне расправе упознају са текстом Предлога акционог плана и дају своје примедбе, предлоге и сугестије.

Текст Предлога акционог плана ће бити представљен на Округлом столу, који ће организовати Министарство привреде, а о чијем одржавању (датуму, месту и времену) ће јавност бити накнадно обавештена путем интернет странице Министарства привреде.

Примедбе, предлози и сугестије достављају се Министарству привреде путем електронске поште на е-mail адресу: psrs@privreda.gov.rs и на порталу е-Консултације.